425.08 ORDNI DWAR L-INFURZAR TA’ KONVENZJONIJIET DWAR SAJD FUQ IL-BAĦAR L-AVVIŻ LEGALI 209 tal-2011, kif emendat bl-Avviżi Legali 282 tal-2011, 339 tal-2012 u 273 tal-2013. L-AVVIŻ LEGALI 209 tal-2011, kif emendat bl-Avviżi Legali 282 tal-2011, 339 tal-2012 u 273 tal-2013. 1. Titolu u skop. (1) It-titolu ta’ dan l-Ordni hu Ordni dwar l-Infurzar ta’ Konvenzjonijiet dwar Sajd fuq il-Baħar. (2) L-iskop ta’ dan l-Ordni hu l-infurzar ta’ restrizzjonijiet u obbligi dwar sajd fuq il-baħar f’konvenzjonijiet li tagħhom Malta hija parti, sabiex jiġi provdut li kull kontra venzjoni ta’ dawk il-konvenzjonijiet tikkostitwixxi reat kontra l-Att u sabiex jiġu stabbiliti il-pieni applikabbli. Tifsir. Emendat: A.L.339 tal-2012. Kap. 425. 2. F’dan l-Ordni, sakemm ir-rabta tal-kliem ma tkunx teħtieġ xort’oħra- "l-Att " tfisser l-Att dwar il-Konservazjoni u l-Amministrazzjoni tas-Sajd; " konvenzjoni " għandu jkollha l-istess tifsira mogħtija lilha fl-Att; " sajd illegali, mhux irrapportat u mhux irregolat" jew "sajdIU U " tfisser attivitajiet ta’ sajd li huma illegali, mhux irrapportati jew mhux irregolati; "sajd illegali " tfisser attivitajiet ta’ sajd: (a) imwettqa minn bastimenti tas-sajd nazzjonali jew barranin fl-ilmijiet marittimi taħt il-ġurisdizzjoni ta’ Stat, mingħajr il-permess ta’ dak l-Istat, jew bi ksur tal-liġijiet u r-regolamenti tiegħu; (b) imwettqa minn bastimenti tas-sajd li jtajrubandiera ta’ Stati li huma partijiet kontraenti għal organizzazzjoni reġjonali rilevanti tal-ġestjoni tas-sajd, imma li joperaw bi ksur tal-miżuri ta’ konservazzjoni u ta’ ġestjoni adottati minn dik l-organizzazzjoni u li bihom dawk l-Istati huma marbutin, jew tad-dispożizzjonijiet rilevanti tad-dritt internazzjonali applikabbli; jew (ċ) imwettqa minn bastimenti tas-sajd bi ksur tal-liġijiet nazzjonali jew l-obbligi internazzjonali, inklużi dawk assunti minn Stati li jikkoperaw ma’ xi organizzazzjoni reġjonali rilevanti tal-ġestjoni tas-sajd; " sajd mhux irrapportat " tfisser attivitajiet ta’ sajd: (a) li ma jkunux ġew irrapportati, jew ikunu ġew irrapportati ħażin, lill-awtorità nazzjonali rilevanti, bi ksur tal-liġijiet u r-regolamenti nazzjonali; jew (b) li jkunu ġew imwettqa fiż-żona ta’ kompetenza ta’ xi organizzazzjoni reġjonali rilevanti tal-ġestjoni tas-sajd u li ma jkunux ġew irrapportati, jew ikunu ġew irrapportati ħażin, bi ksur tal-proċeduri ta’ rapportar ta’ dik l-organizzazzjoni; " sajd mhux irregolat " tfisser attivitajiet ta’ sajd: (a) imwettqa fiż-żona tal-applikazzjoni ta’ organizzazzjoni reġjonali rilevanti tal-ġestjoni tas-sajd minn bastimenti tas-sajd mingħajr nazzjonalità, minn bastimenti tas-sajd li jtajrubandiera ta’ Stat mhux parti ta’ dik l-organizzazzjoni, jew minn kwalunkwe entità tas-sajd oħra, b’mod inkonsistenti jew li jikser il-miżuri ta’ konservazzjoni u ġestjoni ta’ dik l-organizzazzjoni; jew (b) mwettqa f’żoni jew għal stokkijiet ta’ ħut li fir-rigward tagħhom ma hemm ebda miżura applikabbli għall-konservazzjoni jew il-ġestjoni minn bastimenti tas-sajd b’mod mhux konsistenti mar-responsabbiltajiet tal-Istat għall-konservazzjoni tar-riżorsi ħajjin tal-baħar skont id-dritt internazzjonali. 3. Dawn ir-regolamenti għandhom japplikaw għall-konvenzjonijiet dwar is-sajd fil-baħar elenkati fl-Iskeda u kull emenda tagħhom. 4. Reati u pieni. Sostitwit: A.L.339 tal-2012. (1) Kull persuna li tikser xi restrizzjoni jew obbligu dwar is-sajd fil-baħar f’xi waħda mill-konvenzjonijiet li għaliha japplika dan l-Ordni tkun ħatja ta’ reat kontra l-Att. (2) Kull persuna li tinstab ħatja liwettqet, jew tinstab responsabbli għat-twettiq ta’, reat li huwa ta’ xorta gravi skont il-konvenzjoni li minnha joriġina r-reat, teħel multa ta’ ħames darbiet il-valur tal-prodotti tas-sajd li jkunu inkisbu permezz tar-reat. (3) Kull persuna li tinstab ħatja liwettqet, jew tinstab responsabbli għat-twettiq ta’, reat li huwa ta’ xorta gravi skont il-konvenzjoni li minnha joriġina r-reat, għat-tieni darba jew għal drabi oħra f’perjodu ħames snin, teħel multa ta’ tmien darbiet il-valur tal-prodotti tas-sajd li jkunu nkisbu permezz tar-reat gravi. (4) Kull persuna li tinstab ħatja liwettqet, jew tinstab responsabbli għat-twettiq ta’, reat li huwa ta’ xorta gravi skont il-konvenzjoni li minnha joriġina r-reat, iżda meta ma jkunu inkisbu ebda prodotti tas-sajd permezz tar-reat, teħel multa ta’ mhux inqas minn elfeuro (€ 1000) u mhux iktar minn għaxar telefeuro (€ 10,000). Meta jkun qed jiġi stabbilit l-ammont tal-multali għandha titħallas, għandha tkun meqjusa l-ħsara li saret li r-riżorsi tas-sajd u l-ambjent marittimu, iċ-ċirkostanzi ekonomiċi tal-persuna li tinstab ħatja, kif ukoll jekk ir-reat kienx ripetut. (5) Kull persuna li tinstab ħatja liwettqet, jew tinstab responsabbli għat-twettiq ta’, reat li mhuwiex ta’ xorta gravi skont il-konvenzjoni li minnha joriġina r-reat, teħel multa ekwivalenti għall-valur tal-prodotti tas-sajd maqbuda li jkunu nkisbu permezz tar-reat. (6) Kull persuna li tinstab ħatja liwettqet, jew tinstab responsabbli għat-twettiq ta’, reat li mhuwiex ta’ xorta gravi skont il-konvenzjoni li minnha joriġina r-reat, meta ma jkununkisbu l-ebda prodotti tas-sajd permezz tar-reat, teħel multa ta’ mhux inqas minn ħamsin euro (€ 50) u mhux iktar minn elfeuro (€ 1,000). Meta jkun qed jiġi stabbilit l-ammont tal-multali għandha titħallas, għandha tkun meqjusa l-ħsara li saret li r-riżorsi tas-sajd u l-ambjent marittimu, iċ-ċirkostanzi ekonomiċi tal-persuna li tinstab ħatja, kif ukoll jekk ir-reat kienx ripetut: Iżda meta r-reat, li għalih qed tigikkwantifika tal-piena skont dan l-Ordni, huwa speċifikatament ikkontemplat fl-Att u meta l-Att jipprovdi għal piena speċifika għal dak l-istess reat, il-piena stabbilita skont dan l-Ordni m’għandhiex f’ebda ċirkostanza teċċedi l-piena massima maħsuba f’dik id-dispożizzjoni speċifika tal-Att: Iżda wkoll meta xi waħda minn dawn il-konvenzjonijiet tipprovdi għal piena ulterjuri jew iżjed speċifika għall-ksur ta’ xi dispożizzjonijiet tagħha, dik il-piena għandha tapplika għall-ksur ta’ dawk id-dispożizzjonijiet: Iżda wkoll, għall-finijiet ta’ dan l-Ordni, reat għandu jitqies li huwa ta’ xorta gravi meta: (a) l-kaptan jew is-sid tal-bastiment tas-sajd ikun instab ħati tal-istess reat għat-tieni darba jew għal dar b’oħra; jew (b) l-bastiment tas-sajd humin għajr liċenza valida maħruga skont l-Att; jew (ċ) l-bastiment tas-sajd hu min għajr awtorizzazzjoni u, jew permess validi kif meħtieg skont l-Att; jew (d) ir-rapporti meħtieġa dwar il-qabda kienu intenzjonalment mhux kompleti u, jew żbaljati (e) in-notifiki meħtiega ma ġewx trasmessi; jew (f) l-kaptan jew is-sid tal-bastiment tas-sajd stad f’żona magħluqa; jew (g) il-kaptan jew is-sid tal-bastiment tas-sajd stad matul staġun magħluq; jew (h) il-kaptan jew is-sid tal-bastiment tas-sajd stad mingħajr ma kiseb il-kwota għall-bastiment jew lil hinn mill-kwota mogħtija lill-bastiment skont l-Att; jew (i) il-kaptan jew is-sid tal-bastiment tas-sajd stad lil hinn minn qiegħ tal-baħar magħluq; jew (j) l-kaptan jew is-sid tal-bastiment tas-sajd kien involut f’sajd imrieġi għal stokk li jkun soġġett għal moratorju jew lis-sajd tiegħu jkun projbit; jew (k) hemm raġunijiet fondati biex tikkonkludi li l-kaptan jew is-sid tal-bastiment tas-sajd uża tagħmir tas-sajd ipprojbit jew mhux konformi; jew (l) il-kaptan jew is-sid tal-bastiment tas-sajd iffalsifika jew intenzjonalment ħeba l-marki, l-identità jew ir-reġistrazzjoni tiegħu; jew (m) il-kaptan jew is-sid tal-bastiment tas-sajd ħeba, bagħbas u, jew elimina prova li għandha x’taqsam ma’ xi investigazzjoni; jew (n) il-kaptan jew is-sid tal-bastiment tas-sajd ostakola l-ħidma tal-uffiċjali tas-sajd jew ta’ xi awtorità oħra kompetenti; jew (o) il-kaptan jew is-sid tal-bastiment tas-sajd għabba abbord, ittrasborda jew żbar kaħut taħt id-daqs; jew (p) il-kaptan jew is-sid tal-bastiment tas-sajd ittrasborda jew ipparteċipa f’operazzjonijiet konġunti tas-sajd oħra ma’, appoġġa jew iffornixxa mill-ġdid, bastimenti tas-sajd li jkunu ġew identifikati li kienu involuti f’sajd IUU; jew (q) il-kaptan jew is-sid tal-bastiment tas-sajd wettaq attivitajiet ta’ sajd fiż-żona ta’ organizzazzjoni reġjonali ta’ ġestjoni tas-sajd b’mod inkonsistenti ma’, jew bi ksur ta’, il-miżuri ta’ konservazzjoni u ta’ ġestjoni ta’ dik l-organizzazzjoni u jkun taħt bandiera ta’ Stat li mhuwiex parti f’dik l-organizzazzjoni, jew li ma jikkoperax ma’ dik l-organizzazzjoni kif stabbilit minn dik l-organizzazzjoni; jew (r) il-bastiment tas-sajd m’għandu l-ebda nazzjonalità u għaldaqstant ikun bastiment mingħajr nazzjonalità, skont id-dritt internazzjonali; jew (s) il-kaptan jew is-sid tal-bastiment naqas milli jittrasmetti id-dikjarazzjoni ta’ żbark jew in-nota tal-bejgħ meta l-iżbark tal-qabda jkun sar fil-port ta’ pajjiż terz; jew (t) il-kaptan jew is-sid tal-bastiment tas-sajd bagħbas il-magna bil-għan li tiżdied il-qawwa tagħha ’l fuq mill-qawwa massima kontinwa tal-qawwa tal-magna skont iċ-ċertifikat tal-magna; jew (u) il-kaptan jew is-sid tal-bastiment tas-sajd naqas milli jiżbarka kwalunkwe speċi soġġetta għal kwota maqbuda matul operazzjoni tas-sajd. (7) Id-dispożizzjonijiet tal-artikolu 33 tal-Att għandhom japplikaw meta persuna tinstab ħatja ta’ reat kontra waħda mill-konvenzjonijiet elenkati fl-iSkeda għat-tieni darba jew għal dar b’oħra. 5. Id-dispożizzjonijiet tal-artikoli 31 sa 35 tat-Taqsima XI tal-Att li jirrigwardaw proċedimenti fil-qorti, proċedimenti amministrattivi u penalitajiet għandhom japplikaw mutatis mutandis għal reati kontra l-konvenzjonijiet elenkati fl-Iskeda.